**โรงเรียนทัพทันอนุสรณ์** เป็นโรงเรียนมัธยมศึกษาประจำอำเภอทัพทัน จังหวัดอุทัยธานี อยู่ในสังกัดสำนักงานเขตพื้นที่การศึกษามัธยมศึกษา เขต 42

ประวัติ
-------

เมื่อ พ.ศ. 2501 สมัย**นายวีระ กาญจนเสถียร** เป็นนายอำเภอ **นายศิริ ศรีสุวรรณ** เป็นศึกษาธิการ ได้ติดต่อขอที่ดินจากชาวบ้านเพื่อที่จะสร้างโรงเรียนมัธยมศึกษาประจำอำเภอ ได้ที่ดินมา 10 ไร่ แต่ทางการก็ยังมิได้จัดตั้งโรงเรียนแต่อย่างใด จนเวลาล่วงเลยมาถึง 9 ปี ต่อมาเมื่อวันที่ 22 กุมภาพันธ์ 2510 ทางอำเภอทัพทัน สมัย**นายพรหม ขวัญสกุล** เป็นนายอำเภอ **นายวินัย หาญสาริกัน** เป็นศึกษาธิการ ได้ยื่นเรื่องราวขอตั้งโรงเรียนมัธยม-ศึกษาตอนต้นประจำอำเภอขึ้นเป็นครั้งแรกแต่เนื่องจากยังไม่ถูกต้องตามหลักเกณฑ์ของกระทรวงศึกษาธิการ คือ ต้องมีที่ดินถึง 15 ไร่ ฉะนั้นจึงยังมิได้รับอนุมัติ จำเป็นต้องหาที่ดินเพิ่ม ดังนั้น **นายพรหม ขวัญสกุล** **นายวินัย หาญสาริกั**น จึงได้ติดต่อขอที่ดินเพิ่มเติมจากเจ้าของเดิมซึ่งได้อุทิศให้เมื่อปี 2501 โดยมิได้ขัดข้องและมีผู้บริจาคเพิ่มอีก ได้ที่ดินมา 15 ไร่ 1 งาน 88 ตารางวา และนายอำเภอได้รายงานให้กรมสามัญศึกษาทราบ กรมฯ ก็ได้ส่งเจ้าหน้าที่มาดูสถานที่ (ปัจจุบันเป็นที่ว่าการอำเภอทัพทัน) และให้นายอำเภอสร้างอาคารเรียนชั่วคราว ขนาด 3 ห้องเรียน เพื่อเตรียมเปิดให้ทันปีการศึกษา 2511 ต่อมาเมื่อวันที่ 22 ธันวาคม 2510 ทางอำเภอได้จัดฉายภาพยนตร์เพื่อเก็บเงินสร้างอาคารเรียน ภาพยนตร์ที่ฉายในคืนนั้นคือ เรื่อง **"มดแดง"** ซึ่งต่อมาคำว่า **"มดแดง"** จึงได้กลายมาเป็นสมญาของโรงเรียนทัพทันอนุสรณ์ คือคนส่วนมากจะเรียกโรงเรียนทัพทันอนุสรณ์ว่า **"โรงเรียนมดแดง"** ได้เงินมาประมาณ 10,000 บาท และสร้างอาคารเรียนเสร็จเมื่อวันที่ 15 พฤษภาคม 2511

โรงเรียนเปิดรับสมัครนักเรียนชั้น ม.ศ.1 ได้นักเรียน 47 คน แต่เมื่อถึงกำหนดเปิดเรียนภาคต้น กระทรวงศึกษาธิการก็ยังมิได้อนุมัติให้ตั้งโรงเรียน นักเรียนก็แยกย้ายกันไปเรียนที่อื่นหมด จนต่อมาเมื่อวันที่ 15 กรกฎาคม 2511 ทางอำเภอได้เรียกนักเรียนกลับมาได้นักเรียน 16 คน และอาศัยอาคารเรียนของโรงเรียนวัดทัพทันทำการสอน ได้ครูมา 2 คน คือ **นายเอื้อม แสงแก้ว** และ**นายสมคิด ไทยกิม** ซึ่งเป็นครูสังกัดองค์การบริหารส่วนจังหวัด มาทำการสอนเป็นครั้งแรก จนถึงวันที่ 29 กรกฎาคม 2511 กระทรวงศึกษาธิการ ได้ประกาศตั้งโรงเรียนอย่างเป็นทางการประกอบกับอาคารเรียน จึงย้ายนักเรียนมาเรียนที่โรงเรียนทัพทันอนุสรณ์ (ที่ว่าการอำเภอปัจจุบัน)

วันที่ 26 สิงหาคม 2511 ทางจังหวัดอุทัยธานีได้แต่งตั้งให้ **นายเสวก ใหลสกุล** ครูตรีโรงเรียนอุทัยทวีเวท มาดำรงตำแหน่งครูใหญ่ ต่อมาในปี พ.ศ. 2513 กรมสามัญศึกษามีแผนงานที่จะขยายงานด้านมัธยมศึกษาให้กว้างขวางขึ้น และได้ตั้งเกณฑ์มาตรฐานเกี่ยวกับที่ดินโรงเรียนมัธยมศึกษาประจำอำเภอไว้ว่าควรมีที่ดินอย่างน้อย 35 ไร่ ดังนั้น**นายเสวก ใหลสกุล** '**กำนันรัตน์ อยู่สุข** จึงได้ติดต่อขอซื้อที่ดินในหมู่บ้านตาลแถวจาก **นางภู นายผ่อง เหมือนการ** และได้บริจาค ได้ที่ดินมา 56 ไร่ 24 วา 

ในปี พ.ศ. 2514 **[นายก่อ สวัสดิพานิช]** **อธิบดีกรมสามัญ**ได้มาเยี่ยมโรงเรียน และได้มาดูสถานที่ที่หาไว้ เห็นว่าที่เก่าไม่พอขยายแน่ จึงให้ย้ายโรงเรียนมาสร้างใหม่ คือ **อาคารผ่องนภาปัจจุบัน** เสร็จเมื่อ พ.ศ. 2515 วันที่ 1 มิถุนายน 2515 ได้ย้ายโรงเรียนจากเดิมมาอยู่โรงเรียนใหม่ (ที่ปัจจุบัน)

ในปี 2517 **นายเสวก ใหลสกุล** ได้เล็งเห็นว่ามีการขยายตัวของโรงเรียนและมีความจำเป็นต้องใช้สถานที่ก่อสร้างอาคาร แต่บริเวณโรงเรียนมีต้นไม้ใหญ่ปกคลุมมากสมควรที่จะสงวนไว้คิดจะซื้อที่นาที่ติดกับโรงเรียน โดยได้ประชุมผู้ปกครองและชาวตลาดทัพทัน ซึ่งก็ได้รับการเห็นด้วย จึงซื้อที่นาที่ติดกับโรงเรียน จึงซื้อที่นาเพิ่มอีก 61 ไร่ ปัจจุบันโรงเรียนมีที่ดิน 118 ไร่ 1 งาน 9 ตารางวา โรงเรียนได้ขยายตัวขึ้นเรื่อย ๆ จนในปี พ.ศ. 2523 ได้รับอนุมัติให้เปิดสอนระดับมัธยมศึกษาตอนปลาย (มัธยมศึกษาปีที่ 4 – 5)

ทำเนียบผู้บริหาร
----------------

| ที่ | ชื่อ - สกุล | ตำแหน่ง | วันที่ดำรงตำแหน่ง |
| --- | --- | --- | --- |
| 1 | นายเสวก ใหลสกุล | •ครูใหญ่
•อาจารย์ใหญ่ | •26 ส.ค. 2511
•1 ต.ค. 2511 |
| 2 | นายเสถียร กองแม่ | อาจารย์ใหญ่ | 1 พ.ย. 2524 |
| 3 | นายนิวัฒน์ รังษิมาศ | •อาจารย์ใหญ่
•ผู้อำนวยการ | •1 ต.ค. 2525
•18 เม.ย. 2535 |
| 4 | นายจักรกฤษ แย้มสรวล | ผู้อำนวยการ | 1 ต.ค. 2535 |
| 5 | นายประเสริฐ เกษตรเอี่ยม | ผู้อำนวยการ | 24 ธ.ค. 2541 |
| 6 | ว่าที่ ร.ต.ธวัชชัย ชาญกูล | ผู้อำนวยการ | 16 มี.ค. 2545 |
| 7 | นางนภาลัย สงวนวงษ์ | ผู้อำนวยการ | 1 ธ.ค. 2554 |
| 8 | นายวิรัช วิริยาภรณ์ประภาส | ผู้อำนวยการ | 11 พ.ย. 2558 |
| 9 | นายอดิศักดิ์ อินทรชื่น | ผู้อำนวยการ | 12 ต.ค. 2561 |

อ้างอิง
-------



| * ด
* ค
* ก
โรงเรียนสังกัดสำนักงานเขตพื้นที่การศึกษามัธยมศึกษาอุทัยธานี ชัยนาท |
| --- |
| 

| จังหวัดชัยนาท |
| --- |
| 

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| เมืองชัยนาท | ชัยนาทพิทยาคม |
| เนินขาม | เนินขามรัฐประชานุเคราะห์ |
| มโนรมย์ | 
* สาครพิทยาคม
* อุลิตไพบูลย์ชนูปถัมภ์

 |
| วัดสิงห์ | วัดสิงห์ |

 | 

|  |  |
| --- | --- |
| สรรคบุรี | 
* คุรุประชาสรรค์
* ห้วยกรดวิทยา

 |
| สรรพยา | 
* ชยานุกิจพิทยาคม
* บุญนาคพิทยาคม
* สรรพยาวิทยา

 |
| หนองมะโมง | ศรีสโมสรวิทยา |
| หันคา | 
* หันคาพิทยาคม
* หันคาราษฎร์รังสฤษดิ์

 |

 |

 |

 |

 |
| 

| จังหวัดอุทัยธานี |
| --- |
| 

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| เมืองอุทัยธานี | 
* พุทธมงคลวิทยา
* หนองเต่าวิทยา
* อุทัยวิทยาคม

 |
| หนองขาหย่าง | 
* กาญจนาภิเษกวิทยาลัย อุทัยธานี
* หนองขาหย่างวิทยา

 |
| บ้านไร่ | 
* การุ้งวิทยาคม
* ทองหลางวิทยาคม
* บ้านไร่วิทยา
* วังหินวิทยาคม
* หนองจอกประชานุสรณ์

 |
| ทัพทัน | 
* ตลุกดู่วิทยาคม
* ทัพทันอนุสรณ์

 |

 | 

|  |  |
| --- | --- |
| หนองฉาง | 
* ทุ่งโพวิทยา
* บ้านทุ่งนาวิทยา
* หนองฉางวิทยา

 |
| สว่างอารมณ์ | 
* บ่อยางวิทยาคม
* สว่างอารมณ์วิทยาคม

 |
| ลานสัก | 
* ร่องตาทีวิทยา
* ลานสักวิทยา

 |
| ห้วยคต | 
* สมอทองปทีปพลีผลอุปถัมภ์
* ห้วยคตพิทยาคม

 |

 |

 |

 |

 |